
H O T Ă R Â R E A Nr.47
 Din 21 aprilie 2021
Privind utilizarea parţială a excedentului anului 2020 rezultat din execuția Bugetului local și a excedentului

Bugetului de venituri și cheltuieli ale activităților finanțate din venituri proprii al unităţii

administrativ teritoriale Comuna Bratca

Având în vedere:

-  referatul de aprobare inițiat de primarul comunei Bratca, înregistrat sub nr.1331/20.04.2021 privind utilizarea parţială a excedentului anului 2020 rezultat din execuția Bugetului local și a excedentului Bugetului de venituri și cheltuieli ale activităților finanțate din venituri proprii al unităţii administrativ teritoriale Comuna Bratca
- raportul înregistrat sub nr.1332/20.04.2021 al Biroului financiar contabil și administrativ privind utilizarea parţială a excedentului anului 2020 rezultat din execuția Bugetului local și a excedentului Bugetului de venituri și cheltuieli ale activităților finanțate din venituri proprii al unităţii administrativ teritoriale Comuna Bratca
- avizele comisiilor de specialitate din cadrul Consiliului local al comunei Bratca.
În temeiul prevederilor:

- art.26, art.58 din Legea nr.273/2006 privind finanţele publice locale, cu modificările şi completările ulterioare;

- art.129 alin.2) lit.b), alin.4) lit.a) din O.U.G nr.57/2019 privind Codul administrativ, cu modificările şi completările ulterioare.

În baza prevederilor art.136 alin.1), art.139 alin.1), alin.3) lit.a), art.196 alin.1) lit.a) din O.U.G nr.57/2019 privind Codul administrativ, cu modificările şi completările ulterioare.

Cu 13 voturi pentru, 0 abțineri și 0 voturi împotrivă.

                                            CONSILIUL LOCAL AL COMUNEI BRATCA

                                                                   H O T Ă R Ă Ş T E :

Art.1 – Se aprobă utilizarea parțială a excedentului bugetului local aferent anului 2020  în sumă de

919.721,49 lei ca sursă de finanțare a cheltuielilor secțiunii de dezvoltare pentru anul 2021, după cum urmează: 

- 430.000 lei pentru obiectivul de investiții ”Extindere rețea de alimentare cu apă în localitatea Damiș” (cheltuieli suportate din bugetul local);
- 387.040 lei   pentru obiectivul de investiții ”Modernizare drumuri și străzi în comuna Bratca”;
- 102.671,49 lei pentru finanțarea cheltuielilor neeligibile la proiectul ”Modernizare DC 174 Km; 0+000 - Km 7+800 și modernizare stradă în localitatea Lorău, comuna Bratca – măsura 7.2”.

Art.2 – Se aprobă utilizarea utilizarea excedentului ”Bugetului de venituri și cheltuieli ale activităților finanțate din venituri proprii aferent anului 2020”  în sumă de 3.853,16 lei ca sursă de finanțare a cheltuielilor secțiunii de funcționare pentru anul 2021.
Art.3 - Cu ducerea la îndeplinire a prezentei hotărâri se încredinţează dl. Ionuţ – Viorel Sturz, primarul comunei Bratca şi d-na Suciu Alina - Natalia, consilier în cadrul Biroului financiar contabil și administrativ la Primăria comunei Bratca.

             Art.4 - Prezenta se comunică cu Instituţia Prefectului Judeţului Bihor, primarul comunei Bratca, Biroul financiar contabil și administrativ, iar un exemplar se păstrează la dosarul de şedinţă.

PREŞEDINTE DE ŞEDINŢĂ        


               GABORAŞ ALEXANDRU


  CONTRASEMNEAZĂ

  SECRETAR GENERAL

                                                                                                                      BILA MIHAELA
